Sprogkrav for nyuddannede
Hvis du som nyuddannet skal have dagpenge den 1. maj 2023 eller senere, så skal du for at have ret til dagpenge, opfylde et sprogkrav.
Du opfylder sprogkravet, hvis du har gennemført en dansksproget uddannelse (minimum folkeskolens 6. klasse) eller bestået prøve i Dansk 2.
Tilknytningskrav Hvis du ikke kan opfylde sprogkravet Så kan du i stedet opfylde et ”tilknytningskrav”. Tilknytningskravet kan opfyldes med løntimer indberettet til Indkomstregisteret forud for at du bliver ledig og får en dagpengeret.
Der skal være indberettet mindst 600 løntimer til Indkomstregisteret i 12 måneder indenfor 24 måneder.
Du skal ikke nødvendigvis have udført arbejdet i 12 sammenhængende måneder og der er ikke krav om medlemskab af a-kassen i for den periode timer er indberettet.
Arbejde med selvstændig virksomhed Indkomst ved selvstændig virksomhed kan ikke indgå i beregningen af de 600 løntimer til opfyldelse af tilknytningskravet.
Arbejde i udlandet
Du kan godt medregne løntimer optjent i et andet EØS-land, Schweiz eller Storbritannien til at opfylde tilknytningskravet. Der er dog krav om, at de seneste 150 løntimer skal være udført i Danmark.